དེ་ལས་གཞན་ཞིག་ནི།འཛམ་གླིང་ས་ཁུལ་གཞན་དག་ནས་ཡར་ཐོན་གྱི་ཉམས་མྱོང་དང་བསླབ་བྱ་ལེན་རྒྱུར་བསམ་བློ་གཏོང་དགོས།ལྷག་པར་དུ་སྲིད་དབང་སྒེར་གཅོད་ལམ་ལུགས་ལ་ངོ་རྒོལ་བྱེད་མཁན་ལྟ་བ་ལངས་ཕྱོགས་མི་མཐུན་པའི་མི་སྣ་སྟེ།ཐོའུ་ཉེ་ཞི་ཡ།ཨེ་ཇིབ།ཅེ་ཁེ་དང་ཐེ་ཝན་གང་ཡིན་ཡང་།ཕྱོགས་འགལ་མི་སྣ་དང་མཉམ་ལས་བྱས་ནས་སྲིད་དབང་སྒེར་གཅོད་ལམ་ལུགས་ལ་ཇི་ལྟར་ངོ་རྒོལ་གདོང་ལེན་བྱེད་ཐབས་ལ་ཞིབ་འཇུག་བྱས་ནས།གསར་འགྱུར་སྨྱན་བྱད་རིགས་བཀག་འགོག་གི་དྲྭ་རྒྱ་ལས་བརྒལ་རྒྱུའི་ཐབས་ཇུས་སོགས་བཙལ་ན་ད་གཟོད་བཙན་བྱོལ་སྤྱི་ཚོགས་ཀྱི་མ་འོང་པའི་ཆབ་སྲིད་མདུན་ལམ་ལ་རོགས་འདེགས་བྱ་ནུས་ལ།དེ་བཞིན་དུ་བོད་ནང་ཁུལ་གྱི་བོད་མི་ཚོར་ཡང་རམ་འདེགས་ཀྱི་ནུས་པ་ཐོན་སྲིད།